text: Store patter satte rekord
  27 december 2010 kl. 11.45
  To frisiske landmænd ejer den ko i Danmark, der giver mest mælk.
  
  Superkoen er superstor og er på en gård ved Skærbæk mellem Tønder og Ribe.
  Det er familien Breeuwsma, der ejer koen, skriver Landbrugs Avisen.
  For otte år siden de kom til Danmark fra Holland og overtog en besætning med 80 køer. 
  I sidste uge kunne familien Breeuwsma konstatere, at de havde den ko i Danmark, der giver mest mælk - memlig 20.855 kg sidste år.
  Det er næsten 56 liter mælk om dagen!
  - Hun er en meget speciel ko, siger Sikke Breeuwsma, der driver gården sammen med sønnen Jens og hustruen Tine.
  - Men hun er også sådan en ko, der bare æder og æder, siger hun til Landbrugs Avisen.
  Koen er en Varde Etlar-ko fra 2006, og det har givet lidt temperament, siger Sikke.
  - Det har altid været en højtydende besætning. Da vi kom hertil for otte år siden var der 80 køer i besætningen, og de ydede omkring 11.000 kg mælk i gennemsnit. Nu er der 416 som i snit yder 11.160 kg, siger Sikke.
  